Neuvoston 18 päivänä helmikuuta 2003 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 24/2003 Euroopan parlamentin ja neuvoston asetuksen antamiseksi neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta (ETA:n kannalta merkityksellinen teksti)



Virallinen lehti nro C 125 E , 27/05/2003 s. 0001 - 0020



Neuvoston 18 päivänä helmikuuta 2003 vahvistama yhteinen kanta (EY) N:o 24/2003 Euroopan parlamentin ja neuvoston asetuksen N:o.../2003/EY annettu..., antamiseksi neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta (2003/C 125 E/01) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), ottavat huomioon Euroopan keskuspankin lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annettu neuvoston asetus (EY) N:o 2223/96(4) sisältää yhteisten standardien, määritelmien, luokittelujen ja tilinpitosäännöstön muodostaman viitekehyksen, joka on tarkoitettu jäsenvaltioiden tilien laatimiseen yhteisön tilastollisiin tarpeisiin ja jonka avulla jäsenvaltioiden tulokset saadaan keskenään vertailukelpoisiksi. (2) Rahapoliittisen komitean kertomuksessa, joka koskee talous- ja rahaliiton (EMU) tilastollisia vaatimuksia ja jonka Ecofin-neuvosto vahvisti 18 päivänä tammikuuta 1999, korostettiin sitä, että EMU:n ja yhtenäismarkkinoiden moitteettoman toimivuuden kannalta talouspolitiikkojen tehokas valvonta ja yhteensovittaminen on erittäin tärkeää ja että tämä edellyttää kattavaa tilastointijärjestelmää, joka tarjoaa päättäjille päätöksentekoa varten tarvittavaa tietoa. Kertomuksessa todettiin erittäin tärkeäksi, että yhteisöllä ja erityisesti euroalueen jäsenvaltioilla on käytettävissään tällaisia tietoja. (3) Kertomuksessa korostettiin sitä, että maiden välinen työmarkkinoiden vertailu vaatii EMU:ssa enemmän huomiota. (4) Euroalueen neljännesvuosittaisten tilastojen kokoamiseksi kansantalouden tilinpidon pääaggregaattien lähettämisen määräaika olisi lyhennettävä 70 päivään. (5) Neljännesvuosittaiset ja vuosittaiset jäsenvaltiokohtaiset poikkeukset, jotka estävät kansantalouksien tilinpitojen pääaggregaattien keräämisen euroalueen ja yhteisön osalta, olisi kumottava. (6) Talous- ja rahaliiton tilastovaatimuksia koskevassa toimintasuunnitelmassa, jonka Ecofin-neuvosto vahvisti 29 päivänä syyskuuta 2000, määritetään ensisijaiseksi toimenpiteeksi kansantalouden tilinpidon työllisyyttä koskevien tietojen lähettäminen työtunteina ilmaistuina. (7) Euroopan yhteisöjen tilasto-ohjelmakomiteaa (SPC) ja raha-, rahoitus- ja maksutasetilastokomiteaa (CMFB) on kuultu neuvoston päätöksen 89/382/ETY, Euratom(5) 3 artiklan sekä neuvoston päätöksen 91/115/ETY(6) 3 artiklan mukaisesti, OVAT ANTANEET TÄMÄN ASETUKSEN: 1 artikla Muutetaan asetuksen (EY) N:o 2223/96 liite B seuraavasti: 1. Muutetaan otsikkoa "Kansantalouden tilinpidon tietojen lähettämisohjelma" seuraava teksti seuraavasti: a) Korvataan otsikkoa "Yhteenveto taulukoista" seuraava teksti liitteen I tekstillä. b) Korvataan taulukon 1 "Pääaggregaatit - neljännesvuosi- ja vuosikysely" teksti liitteen II tekstillä. 2. Korvataan otsikkoa "ESA 95 -kyselylomakkeen taulukoiden toimittamiseen liittyvät poikkeukset maittain" seuraava teksti liitteen III tekstillä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty... Euroopan parlamentin puolesta Puheenjohtaja Neuvoston puolesta Puheenjohtaja (1) EYVL C 203 E, 27.8.2002, s. 258. (2) EYVL C 253, 22.10.2002, s. 14. (3) Euroopan parlamentin lausunto, annettu 24. syyskuuta 2002 (ei vielä julkaistu virallisessa lehdessä), neuvoston yhteinen kanta 18. helmikuuta 2003 ja Euroopan parlamentin päätös...(ei vielä julkaistu virallisessa lehdessä). (4) EYVL L 310, 30.11.1996, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 359/2002 (EYVL L 58, 28.2.2002, s. 1). (5) EYVL L 181, 28.6.1989, s. 47. (6) EYVL L 59, 6.3.1991, s. 19. LIITE I Muutokset asetuksen (EY) N:o 2223/96 (EKT 95) liitteen B "Kansantalouden tilinpidon tietojen lähettämisohjelma" taulukkoon "Yhteenveto taulukoista" "KANSANTALOUDEN TILINPIDON TIETOJEN LÄHETTÄMISOHJELMA Yhteenveto taulukoista >TAULUKON PAIKKA> t= Tilastojakso (vuosi tai vuosineljännes)." LIITE II Muutokset asetuksen (EY) N:o 2223/96 (EKT 95) liitteen B "Kansantalouden tilinpidon tietojen lähettämisohjelma" taulukkoon 1 "Pääaggregaatit - neljännesvuosi- ja vuosikysely" "Taulukko 1 - Pääaggregaatit - neljännesvuosi- ja vuosikysely >TAULUKON PAIKKA> (x) reaalisesti." LIITE III Muutokset asetuksen (EY) N:o 2223/96 (EKT 95) liitteen B "EKT 95 -kyselylomakkeen taulukoiden toimittamiseen liittyvät poikkeukset maittain" maakohtaisiin taulukoihin "EKT 95 -KYSELYLOMAKKEEN TAULUKOIDEN TOIMITTAMISEEN LIITTYVÄT POIKKEUKSET MAITTAIN 1. ITÄVALTA 1.1. Poikkeukset taulukoille >TAULUKON PAIKKA> 1.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 2. TANSKA 2.1. Poikkeukset taulukoille >TAULUKON PAIKKA> 2.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 3. SAKSA 3.1. Poikkeukset taulukoille >TAULUKON PAIKKA> 3.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 4. KREIKKA 4.1. Poikkeukset taulukoille >TAULUKON PAIKKA> 4.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 5. ESPANJA 5.1. Poikkeukset taulukoille >TAULUKON PAIKKA> 5.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 6. RANSKA 6.1. Poikkeukset taulukoille >TAULUKON PAIKKA> 6.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 7. IRLANTI 7.1. Poikkeukset taulukoille >TAULUKON PAIKKA> 7.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 8. ITALIA 8.1. Poikkeukset taulukoille >TAULUKON PAIKKA> 8.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 9. LUXEMBURG 9.1. Poikkeukset taulukoille >TAULUKON PAIKKA> 9.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 10. ALANKOMAAT 10.1. Poikkeukset taulukoille >TAULUKON PAIKKA> 10.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 11. PORTUGALI 11.1. Poikkeukset taulukoille >TAULUKON PAIKKA> 11.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 12. SUOMI 12.1. Poikkeukset taulukoille >TAULUKON PAIKKA> 12.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 13. RUOTSI 13.1. Poikkeukset taulukoille >TAULUKON PAIKKA> 13.2. Taulukoissa olevat poikkeukset yksittäisille muuttujille/sektoreille >TAULUKON PAIKKA> 14. YHDISTYNYT KUNINGASKUNTA 14.1. Taulukoissa olevat poikkeukset yksittäisille muuttujille/sektoreille >TAULUKON PAIKKA>" NEUVOSTON PERUSTELUT I JOHDANTO 1. Komissio toimitti neuvostolle 15.5.2002 ehdotuksen Euroopan parlamentin ja neuvoston asetukseksi neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta. 2. Edellä mainittu ehdotus perustuu EY:n perustamissopimuksen 285 artiklaan, jonka mukaisesti sovelletaan EY:n perustamissopimuksen 251 artiklassa määrättyä yhteispäätösmenettelyä Euroopan parlamentin kanssa. 3. Euroopan parlamentti hyväksyi 24.9.2002 komission ehdotuksen muutoksitta. 4. Euroopan keskuspankki antoi lausuntonsa 3.10.2002. 5. Neuvosto vahvisti yhteisen kantansa EY:n perustamissopimuksen 251 artiklan mukaisesti 18.2.2003. II EHDOTUKSEN TAVOITE Ehdotuksella on kolme tavoitetta: - lyhentää neljännesvuosittaisten ja vuosittaisten pääaggregaattien lähettämiselle asetettuja määräaikoja (EKT 95:n liitteen B taulukko 1) neljästä kuukaudesta 70 päivään viitejakson loppumisesta lukien - kumota jäsenvaltioille myönnetyt poikkeukset, jotka estävät neljännesvuosittaisten ja vuosittaisten pääaggregaattien keräämisen euroalueella ja EU:ssa - toteuttaa kansantalouden tilinpidon työllisyyttä koskevien tietojen lähettäminen työtunteina ilmaistuina. Nämä tavoitteet kuuluvat talous- ja rahaliiton tilastovaatimuksia koskevan toimintasuunnitelman soveltamisalaan. III YHTEISEN KANNAN ERITTELY Neuvoston yhteinen kanta on hyvin lähellä komission ehdotusta ja poikkeaa sen tekstistä vain siten, että siihen on lisätty välttämättömimmät poikkeukset, joita ilman jäsenvaltiot eivät pystyisi panemaan asetusta täytäntöön. Poikkeuksia on mahdollisimman vähän, jotta ne eivät haittaisi euroalueen ja EU:n aggregaattien laskemista ja jotta asetuksen tavoitteisiin päästäisiin mahdollisimman pian. Saksan pyynnöstä asetuksesta poistetaan myös joukko Saksaan sovellettuja poikkeuksia, koska Saksan viranomaiset ovat pyrkineet parhaansa mukaan antamaan poikkeusten piiriin kuuluvat tiedot, joten poikkeuksia ei enää tarvita. Neuvoston tekemät muutokset ovat seuraavat: Johdanto-osan 2 kappaleessa mainitaan rahapoliittinen komitea, koska se on laatinut kappaleessa mainitun kertomuksen. Kaikki muut muutokset liittyvät liitteeseen III ja ovat sellaisia tapauksia koskevia poikkeuksia, joissa jäsenvaltiot eivät pysty antamaan tietoja asetuksen voimaan tulosta lähtien, (sekä Saksaa koskevien tarpeettomaksi käyneiden poikkeusten poistoja). Taulukko 1.2: lisätään Itävaltaa koskeva poikkeus vuoteen 2005 saakka työtunteina ilmaistujen työllisyystietojen osalta. Taulukko 3.1: kumotaan taulukoita 2, 3, 5, 8 ja 11 koskevat taaksepäin tehtäviin laskelmiin liittyvät poikkeukset ja taulukossa 21 oleva kiintein hinnoin ilmoitettaviin tietoihin liittyvä poikkeus, koska Saksa toimittaa nyt kaikki asianmukaiset tiedot. Taulukko 5.2: lisätään Espanjaa koskevat poikkeukset vuoteen 2005 saakka neljännesvuosittain ja vuosittain annettavien tietojen osalta, jotka koskevat arvoesineiden hankintaa miinus vähennykset. Taulukko 7.1: lisätään Irlantia koskevat poikkeukset, joiden mukaan määräaika pääaggregaatteja koskevien tietojen ensimmäiselle toimitukselle voi olla t + 90 päivää vuonna 2004 ja t + 70 päivää vuonna 2008. Taulukko 7.2: lisätään Irlantia koskeva poikkeus vuoteen 2005 tietojen antamiselle voittoja tavoittelemattomien yhteisöjen kulutusmenoista. Taulukko 8.2: lisätään Italiaa koskeva poikkeus vuoteen 2004 saakka työtunteina ilmaistujen työllisyystietojen lähettämisen osalta. Taulukko 9.1: lisätään Luxemburgia koskevat poikkeukset, joiden mukaan määräaika pääaggregaatteja koskevien tietojen ensimmäiselle toimitukselle voi olla t + 90 päivää vuonna 2003 ja t + 70 päivää vuonna 2010. Taulukko 11.2: lisätään Portugalia koskeva poikkeus vuoteen 2007 saakka työtunteina ilmaistujen työllisyystietojen osalta. IV YHTEENVETO Neuvosto katsoo, että sen yhteisessä kannassa esittämät muutokset ovat täysin asetusehdotuksen tavoitteiden mukaisia. Muutokset käsittävät välttämättömimmät poikkeukset, joiden ansiosta jäsenvaltiot voivat panna asetuksen täytäntöön, samalla kun varmistetaan, että niillä ei ole huomattavaa kielteistä vaikutusta aggregaattien laatuun ja että mahdolliset vähäiset vaikutukset ovat vain väliaikaisia.